### Resumé

Teknisk Udvalg vedtog på møde den 21. november 2023 en klimahandlingsplan for [adresse] (Bilag 1). Klimahandlingsplanen fokuserer på fem centrale indsatsområder: grønne lokalplaner og bæredygtig byudvikling, konkrete energiindsatser, implementering af grønt visionstillæg til mobilitetsplanen, klimatilpasning i anlægs- og driftsprojekter samt nye prioriteringer i infrastruktur. Udvalget gives en status på indsatsområderne.

### Sagsfremstilling

Teknisk Udvalgs klimahandlingsplan udmønter [adresse] DK2020 klimaplan inden for Teknisk Udvalgs område. Planen skal understøtte arbejdet med at fremme lokal energiproduktion, udfase fossile opvarmningsformer og styrke grøn mobilitet gennem trafikøer, cykelinfrastruktur og vejdrift. Der skal arbejdes systematisk med klimatilpasning i nye anlæg og med at integrere klimahensyn i planlægning og beslutningsprocesser.

Udkast til en ny klimaplan for hele Vejle Kommune blev godkendt i Byrådet 28. maj 2025, klimaplanen har været i otte ugers høring fra 2/6 til 28/7 2025 og forventes endeligt godkendt i Byrådet 27. august 2025. Der skal laves en ny klimahandlingsplan for Teknisk Udvalg som følge af den nye klimaplan. Dette sker i det nye udvalg i foråret 2026.

**Status på gældende klimahandlingsplan**

[adresse] har fem indsatsområder:

1. Grønne lokalplaner og bæredygtig byudvikling
2. Konkrete energiindsatser
3. Implementering af grønt visionstillæg til mobilitetsplan
4. Ny proces for klimatilpasning i anlægs- og driftsprojekter
5. Et nyt blik på infrastrukturprioriteringer

Nedenfor gives en status på indsatserne pr. 1. juli 2025.

|  |  |
| --- | --- |
| 1. Grønne lokalplaner og bæredygtig byudvikling | Kommuneplanens revisionstemaer I Kommuneplanen, der forventes vedtaget august 2025, er der indarbejdet flere bæredygtige initiativer, såsom at begrænse grundstørrelserne, sikre mere og bedre adgang til naturen samt skabe større incitament til at bygge mere kompakt. Beregning af klimapåvirkning Flere kommuner, universiteter og rådgivningsfirmaer arbejder på at udvikle modeller til at beregne klimapåvirkningen fra byudvikling og byggeri. Forvaltningen følger udviklingen i markedet, og når mulighederne er mere udviklede, præsenteres Teknisk Udvalg for et eller flere systemer, forud for en eventuel politisk beslutning om, hvorvidt vi skal indarbejde et sådant redskab i lokalplanlægningen. Tidlig klimaplanproces – klimafokus tidligt i lokalplanprocessen Bygherre/udvikler orienteres om, at projektet vil blive vurderet efter bæredygtighedsvurderingen, og får udleveret en folder om værktøjet. Derefter foregår en dialog, og projektet kan justeres undervejs, inden lokalplanforslag og vedtagelse. Bæredygtighedsvurdering Bæredygtighedsvurderingen er nu en fast del af lokalplanlægningen. I forbindelse med alle lokalplanprocesser udarbejdes en bæredygtighedsvurdering, som gør det muligt for forvaltningen at at have en dialog om, kommunikere om og arbejde med bæredygtig byudvikling. Ambitionen er, at det skal gøre Byrådet i stand til at træffe bæredygtige valg og beslutninger. Bæredygtighedsvurderingen er et redskab, der er udarbejdet i samarbejde med trekantskommunerne.  Formålet med vurderingen er at vise, hvor bæredygtig en lokalplan er – både hvor det er godt, og hvor der er mulighed for forbedring. Vurderingen giver politikerne et redskab til at vurdere og træffe bæredygtige valg og beslutninger i forhold til den ønskede planlægning. I sidste ende er bæredygtighed også et valg og en prioritering sammen med en række andre hensyn.  Bæredygtighedsvurderingen er et redskab, der er udarbejdet i samarbejde med trekantskommunerne, og bruges i dialogen med udviklere.  I de lokalplaner, hvor det er relevant, udarbejdes desuden vandhåndteringsplaner. |
| 2. Konkrete energiindsatser | [adresse] fremtidige VE-anlæg Vedtaget principbeslutning for at arbejde videre med VE-anlæg (vindmøller og solceller mm.) i tre områder:   * Morten Clausen - planlægning af energipark (vind og sol) - forslag til kommuneplantillæg og lokalplan forventes vedtaget inden sommerferien 2025. * Give Nord - udvikling af projekt (sol og vind samt biogasanlæg) - informationsmøde afholdt medio april 2025, modtagelse af projektansøgning forventes ultimo 2025/primo2026. * [adresse] - udvikling af projekt (sol, vind samt Randi Steffensen) - afventer en eventuel ny udvikler.    Følgende projekter er etableret og/eller godkendt:   * Viuf-Håstrup solcellepark er etableret - forventet ibrugtagning uge 30, 2025. * Ringive - godkendt lokalplan for solcelleanlæg - forventes nettilsluttet tidligst i 2028 - afventer udmelding fra RAH-net/ energinet.   Lokalplan for udvidelse af Kiddegaard biogas igangsat Kortlægge energiinfrastruktur Proaktiv udbygning af infrastruktur – samarbejde med Energinet og netselskaber.  Særligt fokus på forsyningssikkerhed, tilslutning af VE-anlæg, elektrificering af virksomheder og tung transport. Understøtte sektorkobling Understøtte sektorkobling generelt, f.eks. gennem arbejdet med energinetværk og samarbejde med grønne erhvervsguides.  Særligt fokus på sektorkobling med landbruget, herunder samarbejde om landbrugets rolle i fremtidens energiforsyning. Understøtte Power To X i [adresse] Vejle Kommune er en aktiv partner i det offentlige-private netværk Triangle Energy Alliance, der arbejder for at sikre PtX investeringer i [adresse]. Netværket er meget aktivt og arbejder ihærdigt på at sikre de regionale interesser i bl.a. brintinfrastruktur, samarbejder mellem virksomheder i værdikæden samt generelt oplysning om emnet. |
| 3. Implementering af grønt visionstillæg til mobilitetsplan | Analyse og implementeringsplan for etablering af trafikøer i [adresse] Ikke igangsat Plan for etablering af mobilitetsknudepunkter Arbejde med at udpege og screene 25 mobilitetsknudepunkter, samt udarbejdelse af plan for udvikling af disse er færdiggjort. Markedsføring af mobilitetsknudepunkter Ikke udført, da mobilitetsknudepunkterne ikke er etablerede Elevinddragelse i skolevejsarbejde Der er i 2025 etableret en ny hjertezoner ved [adresse]. Nu er der i alt 4 hjertezoner v. skoler i Vejle Kommune på baggrund af skolernes ønsker. Der er desuden gennemført et inddragelsesforløb med elever omkring trafik og mobilitet på [adresse].  Der er igangsat et samskabelsesprojekt hvor borgere kan arbejde med at udvikle egne lokale mobilitetskampagner. Etablering af gå-/cykelbusordninger til skoler Den indledende planlægning og udvikling af undervisningsmaterialer mv. til implementering af gå/cykelbus er udført og der forventes opstart på en skole efter sommerferien 2025. Tilsyn/praj Der er ved at blive indhentet priser på, hvad det koster at gennemkøre alle de større cykelruter, hvad det koster at øge serviceniveauet ved praj ift. beskæring, lapning af huller samt manglende fejning og hvad det koster at udbedre eksisterende mangler. Snerydning – optimering af snerydning på cykelstier Der indhentes priser på øget snerydning på cykelstier i byerne. Vejudstyr – fokus på fjernelse af fysiske barrierer på cykelstier Der arbejdes løbende med at fjerne barrierer, primært som følge af specifikke henvendelser fra borgere. Opgravning Nyt fokus på prioritering af cyklister ved gravearbejder er implementeret. |
| 4. Ny proces for klimatilpasning i anlægs- og driftsprojekter | Ikke igangsat |
| 5. Et nyt blik på infrastrukturprioriteringer | Ikke igangsat |

**Elementer i ny klimaplan med relevans for Teknisk Udvalg**

Den nye klimaplan har, lige som den gældende klimaplan, mål for reduktion af CO2 udledning inden for både energi og mobilitet, og der er i den nye klimaplan et øget fokus på at opnå reduktioner inden for byggeri og forbrug. Derudover skærper den nye klimaplan målet for produktion af vedvarende energi. Der bliver nu et mål om, at der i 2030 skal produceres lige så meget strøm fra vedvarende energikilder som der forbruges inden for kommunegrænsen. Det vil sige, at Teknisk Udvalg spiller en endnu større rolle ift. opnåelse af klimaplanens mål.

En kommende klimahandlingsplan bør derfor tage endnu mere ambitiøst fat om at arbejde målrettet med at reducere udledningerne fra energisektoren, transportsektoren og byggeriet. Dette skal ske på flere måder. Det starter med planlægningen, hvor fremtidens byområder bør designes med en lavere materialebehov, dvs. mindre bygninger og mindre vejanlæg. Det skal også ske på mobilitetsområdet, hvor principperne fra det grønne visionstillæg til mobilitetsplanen skal realiseres. Og det skal ske i den daglige dialog med udviklere om, at der skal transformeres mere end der skal nybygges. Hele værdikæden inden for byggeriet skal understøttes i en mere klimavenlig retning.

**Næste skridt**

Primo 2026, når det nye fagudvalg er tiltrådt, udarbejdes en ny klimahandlingsplan for årene 2026-2027, der fastlægger de næste indsatsatser for klimahandling inden for Teknisk Udvalgs område.

### Klima og resiliensvurdering

Der er 5 år til at nå klimaplanens mål om 70% reduktion i udledning af klimagasser ift. 1990. I det seneste klimaregnskab, lavet på data fra 2023, fremgår det, at udledningerne i Vejle Kommune er faldet 51%. Reduktionen i udledning skal primært ske på landbrug og transport, samtidig med at der skal ske en væsentlig udbygning i vedvarende energiproduktion for at følge med væksten og omstillingen fra fossil energi og for at levet op til det nye klimaplansmål om at producere lige så meget grøn strøm som der forbruges inden for kommunegrænsen.

Reduktion i udledning på transportområdet skal både ske via elektrificering af bilparken samt en reduktion i antal kørte kilometer i bil og reduktion i antal flyveture.

Lokal- og kommuneplanlægning spiller en stor rolle ift. at begrænse udledningerne fra fremtidens byområder. Udledningen fra byggeriet tæller ikke med i kommunens klimaregnskab, men der er krav i den kommende klimaplan til at kommunen arbejder målrettet med reduktionen af udledningerne fra byggeriet, da de på nationalt niveau tæller for ca. 30 % af de samlede udledninger.

### Sagens videre forløb

Sagen skal alene behandles i Teknisk Udvalg.

### Indstilling Teknik- og Miljødirektøren indstiller

**at** orienteringen tages til efterretning.

### Beslutning

Taget til efterretning.